text: күрті бөгені алматы облысының қарасай және жамбыл аудандары жеріндегі су бөгені. күрті өзені аңғарында орналасқан. 1967 жылы іске қосылған. ауданы 8,3 км², ұзындығы 25 км, ең енді тұсы 0,8 км, жағалауының ұзындығы 64 км, орташа тереңдігі 14,5 м, ең терең жері 38,5 м, су сыйымдылығы 120 млн. м3, бөгеннің су жиналатын алабы 10,4 мың км². арнадағы тосқауылдың ұзындығы 232 м, биіктігі 42 м, ені 7,5 м. күрті бөгені орташа есеппен жылына 102 млн. м3 су береді; 23 мың га жер суғарылады, шамамен 100 мың га жайылымды суландырады.